text: [{"text_idx": "#000000", "text": "Magapatuman sang temporary rerouting kag road closure ang Bacolod Traffic Authority Office (BTAO) para sa patigayunon nga Christmas Festival of lights subong nga adlaw, Dominggo."}, {"text_idx": "#000001", "text": "Sa interview sa Aksyon Firing Line, ginpahayag ni BTAO Head Police Major Junji Liba nga tungod madamo ang magapartisipar sa parada, halin las 2 sang hapon, ang bangga Ramos tubtub 19 Street ang sirad-an kag ang tanan nga salakyan nga Southbound ang i-divert sa dalan Aguinaldo kag Gatuslao."}, {"text_idx": "#000002", "text": "Suno pa kay Liba nga pag abot las 5 sang hapon, sirado na halin ang bilog nga dalan Lacson padulong sa dalan Rizal tungod ang direksyon sang parada ma right turn siya sa Rizal kag pag abot sa corner Gastuslao -Rizal, maga-left turn kay diri masulod sa main entrance sang main plaza."}, {"text_idx": "#000003", "text": "Magadepende naman ang road closure sa kalawigon sang parada."}, {"text_idx": "#000009", "text": "Blangko pa Kabankalan City PNP sa identity sang suspetsado sa pagpatay sa mag-abyan nga sanday Erwin Colorado kag sa 16 anyos nga soltero matapos makapila ka beses nga ginbuno tubtub napatay Byernes nga adlaw, sa Purok Pili, Brgy 6, syudad sang Kabankalan."}, {"text_idx": "#000010", "text": "Suno kay PCapt Dennis Melgarejo, deputy Chief of Police sang Kabankalan PNP nga sa inisyal nga pagpangusisa, antis natabo ang insidente, ulihi nga nakaupod sang duha ka mga biktima ang isa pa nila ka abyan nga karon ginakonsiderar nga person of interest."}, {"text_idx": "#000012", "text": "Ginpahayag man Melgarejo nga sa ikaduha nga tion, liwat naman napaslawan ang kapulisan matapos wala naabtan kagab-i sa banwa sang Isabela ang ila person of interest nga ginapatihan nagpalagyo pila lamang agwat antes ang pag abot sang kapulisan."}]